IVL ออกหุ้นกู้ 3 ชุด วงเงิน 2 พันลบ. หวังระดมทุนใช้เป็นเงินทุนหมุนเวียน
IVL ออกหุ้นกู้ 3 ชุด วงเงิน 2 พันลบ. เสนอขาย PP หวังระดมทุนใช้เป็นเงินทุนหมุนเวียน
16 พ.ย. 2560

บริษัท อินโดรามา เวนเจอร์ส จำกัด (มหาชน) หรือ IVL ระบุว่า บริษัทเสนอขายหุ้นกู้ชนิดระบุชื่อผู้ถือ ประเภทด้อยสิทธิ ไม่มีประกันและไม่มีผู้แทนผู้ถือหุ้นกู้ มูลค่ารวมทั้งสิ้นไม่เกิน 2,000 ล้านบาท แบ่งออกเป็น 3 ชุดให้กับผู้ลงทุนวงแคบ (PP) ดังนี้
ชุดที่ 1 หุ้นกู้อินโดรามา เวนเจอร์ส ครั้งที่ 2/60 ชุดที่ 1 ครบกำหนดไถ่ถอนปี พ.ศ. 2567 อายุ 7 ปี คิดเป็นมูลค่า 300,000,000 บาท อัตราดอกเบี้ย 2.92% ต่อปี
ชุดที่ 2 หุ้นกู้อินโดรามา เวนเจอร์ส ครั้งที่ 2/60 ชุดที่ 2 ครบกำหนดไถ่ถอนปี พ.ศ. 2570 อายุ 10 ปี คิดเป็นมูลค่า 700,000,000 บาท อัตราดอกเบี้ย 3.46% ต่อปี
ชุดที่ 3 หุ้นกู้อินโดรามา เวนเจอร์ส ครั้งที่ 2/60 ชุดที่ 3 ครบกำหนดไถ่ถอนปี พ.ศ. 2575 อายุ 15 ปี คิดเป็นมูลค่า 1,000,000,000 บาท อัตราดอกเบี้ย 3.90% ต่อปี
โดยหุ้นกู้ทุกชุดจะชำระดอกเบี้ยทุกๆ 6 เดือน ทั้งนี้มีวัตถุประสงค์การออกหุ้นกู้เพื่อใช้เป็นเงินทุนหมุนเวียนทั่วไปในการดำเนินงานของบริษัท